OpenLLM-France/wikimedia huggingface dataset:
# Pandèmia de COVID-19 a Portugal

La pandèmia per coronavirus de 2019-2020 es va detectar a Portugal a partir del 2 de març del 2020. Es descobriren dos casos alhora, un metge de 60 anys que tornava de Lombardia i un altre home que venia de València. La primera víctima mortal va anunciar-se el 16 de març.
Dos dies després, el 18 de març, el president de la república portuguesa, Marcelo Rebelo de Sousa, va declarar l'estat d'emergència a tot el territori portuguès amb una durada inicial de quinze dies.
En data del 19 d'abril, el país comptava 20.206 casos confirmats, 610 persones guarides i 714 morts.

## Cronologia

Arran de l'epidèmia patida a Wuhan, el 26 de gener de 2020, el Ministeri d'Afers Estrangers de Portugal va publicar un avís desaconsellant els "viatges no essencials" a la Xina. Alhora s'hi recomanava que els residents portuguesos presents aleshores a la Xina s'enregistressin als consulats més propers.
Els dos primers casos es confirmaren simultàniament el 2 de març. Es tractava d'un home de 60 anys que tornava de vacances del nord d'Itàlia i un altre home de 33 anys que havia estat a València.
L'11 de març, el govern portuguès va suspendre tots els vols amb Itàlia durant un període de 14 dies. Amb tot, una de les mesures més importants de contenció va ser el tancament, el 15 de març, de la frontera amb Espanya per als viatges turístics o de lleure.
El 18 de març es va anunciar la segona víctima mortal del virus, António Vieira Monteiro, el president no executiu del Banco Santander a Portugal, de 74 anys, que havia tornat recentment d'un viatge a Itàlia i estava en quarantena. Amb un decret presidencial, el nº14-A/2020l, el president portuguès va declarar l'estat d'emergència aquell mateix dia a tot el país.

## Dades estadístiques

Evolució del nombre de persones infectades amb COVID-19 a Portugal
Evolució del nombre de nous casos confirmats a Portugal
Evolució del nombre de morts del COVID-19 a Portugal
Nombre de morts diàries degudes al COVID-19 a Portugal

### Dades complementàries

Casos segons l'edat i el sexe :
| 0-9 | $_{18}$ $_7$ 25 |
| 10-19 | $_{36}$ $_{30}$ 66 |
| 20-29 | $_{140}$ $_{100}$ 240 |
| 30-39 | $_{181}$ $_{166}$ 347 |
| 40-49 | $_{226}$ $_{178}$ 404 |
| 50-59 | $_{194}$ $_{167}$ 361 |
| 60-69 | $_{127}$ $_{167}$ 294 |
| 70-79 | $_{73}$ $_{107}$ 180 |
| 80+ | $_{85}$ $_{58}$ 143 |
* Homes (980)
* Dones (1080)

## Referències

* ↑ «Portugal declara l'estat d'emergència per fer front a la crisi sanitària». Diari d'Andorra [Consulta: 23 març 2020].
* ↑ «Portugal tanca la frontera amb Espanya pel coronavirus». Nació Digital [Consulta: 23 març 2020].
* ↑ «Mor el president de Banco Santander Portugal per coronavirus». El Nacional.cat [Consulta: 23 març 2020].
* ↑ «Portugal declara l'estat d'alerta i tanca escoles i discoteques fins després de Setmana Santa». Ara.cat [Consulta: 23 març 2020].
COVID-19 i la Pandèmia de COVID-19 :
Als Països Catalans :
Salut :
# Quint Calpurni Pisó

Quint Calpurni Pisó és el nom dels següents personatges:
* Quint Calpurni Pisó (cònsol), cònsol el 135 aC.
* Quint Calpurni Pisó (en llatí Quintus Calpurnius Piso), va ser un militar romà destinat a Tràcia on aconseguí diverses victòries sobre els tracis l'any 104 aC.

## Referències

* ↑ Florus. Gestes dels romans III,4,6
# Coppa Colli Briantei

La Coppa Colli Briantei és una competició ciclista italiana d'un sol dia i que es disputa anualment a Sovico, a la província de Milà.
Creada el 1951, de 2005 a 2009, va formar part del calendari de l'UCI Europa Tour. A partir del 2013 està reservada per categories alevins.

## Palmarès

| Any | Vencedor | Segon | Tercer |
| 1953 | Alfredo Zagano | | |
| 1954 | L.Rapaccioli | | |
| 1955 | L.Brioschi | | |
| 1956 | E.Muscolino | | |
| 1957 | Alfredo Bonariva | | |
| 1970 | M.Fedeli | | |
| 1971 | D.Zampin | | |
| 1972 | G.Tacca | | |
| 1973 | A.Forza | | |
| 1974 | S.Rota | | |
| 1975 | Maurizio Mantovani | | |
| 1976 | Alessandro Pozzi | | |
| 1977 | Marco Cattaneo | | |
| 1978 | Silvestro Milani | | |
| 1979 | Walter Delle Case | | |
| 1980 | Alberto Saronni | | |
| 1981 | Silvestro Milani | | |
| 1982 | Alberto Volpi | | |
| 1983 | Alberto Volpi | | |
| 1984 | Dario Montana | | |
| 1985 | Luigino Giovenzana | | |
| 1986 | Angelo Tosi | | |
| 1987 | Raimondo Vairetti | | |
| 1988 | Corrado Capello | | |
| 1989 | Davide Bramati | | |
| 1990 | Mario Mantovani | | |
| 1991 | Alessandro Pozzi | | |
| 1992 | Daniele Nardello | | |
| 1993 | Roberto Dal Sie | | |
| 1994 | Ivano Zuccotti | | |
| 1995 | Ivano Zuccotti | | |
| 1996 | Marino Bianchi | Massimo Codol | Emiliano Murtas |
| 1997 | Vladimir Duma | | |
| 1998 | Sergey Lelekin | | |
| 1999 | Eddy Ratti | | |
| 2000 | Paolo Bono | | |
| 2001 | Marco Corsini | | |
| 2002 | Christian Murro | | |
| 2003 | Paolo Bailetti | Ruslan Pidgornyy | Marco Marzano |
| 2004 | Maurizio Girardini | Fabio Negri | Francesco Gavazzi |
| 2005 | Harald Starzengruber | Alexander Efimkin | Aristide Ratti |
| 2006 | Marco Cattaneo | Bruno Rizzi | Francesco Tizza |
| 2007 | Emanuele Moschen | Fausto Fognini | Daniel Oss |
| 2008 | Leigh Howard | Giovanni Carini | Samuele Marzoli |
| 2009 | Maurizio Anzalone | Jonathan Monsalve | Gianluca Maggiore |
| 2010 | Andrea Palini | Maksym Averin | Eugenio Alafaci |
| 2011 | Maurizio Gorato | Cristiano Monguzzi | Siarhei Novikau |
| 2012 | Siarhei Papok | Mattia Pozzo | Mirko Nosotti |
| 2013 | Davide Colnaghi | Riccardo Varè | Andrea Colnaghi |
| 2014 | Alessandro Prato | Anselmo Barbierato | Andrea Lissoni |
| 2015 | Federico Mascheroni | Davide Ferrari | Andrea Barbierato |

## Enllaços externs

* Palmarès a sitiodeciclismo.net
* Palmarès a museociclismo.it Arxivat 2016-02-14 a Wayback Machine.
# Club Baloncesto Islas Canarias

El Club de Baloncesto Islas Canarias és un equip de bàsquet de Las Palmas de Gran Canaria, Illes Canàries. Per patrocini ha rebut denominacions com:
* 1984-1990: Kerrygold Gran Canaria
* 1990-2001: Sandra Gran Canaria
* 2001-2003: Caja Rural de Canarias
* 2003-2006: Cajacanarias
* 2006-2007: Gran Canaria
* 2007-2009: Gran Canaria La Caja de Canarias
* 2009-2012: Gran Canaria 2014 La Caja de Canarias
* 2012-2015: Gran Canaria 2014
* 2015-2024: SPAR Gran Canaria
Va ser fundat l'any 1980 i el 2023 juga a la Lliga espanyola de bàsquet femenina, on ascendí per primer cop l'any 1983. El seu major èxit fou la temporada 1998-99, en la qual guanyà la Copa Ronchetti, la Copa de la Reina de bàsquet i fou segona classificada a la lliga. També ha participat diversos cops a l'Eurocup femenina.

## Palmarès

* Copa de la Reina de bàsquet:
** 1999, 2000
* Copa Ronchetti:
** 1998–99

## Equips canaris a la màxima categoria

| Equip | Temporades | Categoria | Any de fundació | Municipi | Illa |
| Club Baloncesto Gran Canaria | 32 | Masculina | 1963 | Las Palmas de Gran Canaria | Gran Canaria |
| Club Baloncesto Canarias | 19 | Masculina | 1939 | San Cristóbal de La Laguna | Tenerife |
| Real Club Náutico de Tenerife | 11 | Masculina | 1952 | Santa Cruz de Tenerife | Tenerife |
| Tenerife Club de Baloncesto | 2 | Masculina | 1996 | San Cristóbal de La Laguna | Tenerife |
| Tenerife Amigos del Baloncesto | 2 | Masculina | 1986 | Santa Cruz de Tenerife | Tenerife |
| Club Baloncesto Islas Canarias | 31 | Femenina | 1980 | Las Palmas de Gran Canaria | Gran Canària |
| Club Baloncesto Isla de Tenerife Aguere | 12 | Femenina | 1985 | San Cristóbal de La Laguna | Tenerife |
| Club Baloncesto Uni Tenerife | 3 | Femenina | 2003 | Santa Cruz de Tenerife | Tenerife |
| Club Baloncesto Tenerife Krystal | 3 | Femenina | 1971 | Santa Cruz de Tenerife | Tenerife |

## Referències

* ↑ «Informació del club» (en castellà). [Consulta: 25 desembre 2023].
* ↑ «Profile» (en castellà). [Consulta: 25 desembre 2023].
* ↑ «Profile euro» (en anglès). [Consulta: 25 desembre 2023].
# Jalaun

Jalaun és una ciutat i municipalitat del districte de Jalaun a Uttar Pradesh, Índia. És capital de tahsil però no de districte, Està situada a 26° 09′ N, 79° 21′ E﻿ / ﻿26.15°N,79.35°E﻿ / 26.15; 79.35. La població segons el cens de 2001 era de 50.033 habitants. El 1881 la població era de 10.057 habitants i el 1901 de 8.573.

## Història

Vegeu: Districte de Jalaun
Fou capital d'un estat maratha del 1806 al 1840. Per extinció sense descendència directa va passar als britànics el 1840. Un bon nombre dels seus habitants són marathes bramans, coneguts com a dakhini pandits, els ancestres dels quals van exercir funcions al servei del peshwa maratha. La fortalesa on van residir els sobirans fou desmantellada el 1860 i al seu lloc es va construir el mercat anomenat Whiteganj. Els britànics van preferir Orain com a capital del districte, per ser Jalaun poc saludable.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Jalaun Government Website
# Ehrenfried Patzel

Ehrenfried Patzel (2 de desembre de 1914 - 8 de març de 2004) fou un futbolista txecoslovac d'origen alemany.
Va disputar quatre partits amb l'equip txecoslovac, participant a la Copa del Món de 1934.

## Referències

* ↑ Lubomír Král: Historie německé kopané v Čechách. Prague 2006. p. 138. pdf
# Brita Sofia Hesselius

Brita Sofia Hesselius (Alster, 1801 - 1866) fou una fotògrafa sueca.
Hesselius va néixer a la parròquia d'Alster, al Municipi de Karlstad com la filla d'Anna Katarina Roman i Olof Hesselius, inspector d'una propietat.
De 1845 a 1853, va dirigir una escola de noies a Karlstad. Simultàniament, treballava en un estudi fotogràfic de daguerreotip. Va ser la primera fotògrafa professional del seu país, abans que Hedvig Söderström, que va ser considerada la primera en obrir un estudi a Estocolm l'any 1857. i temps abans del grup de fotògrafes professionals pioneres de Suècia que formaren Emma Schenson a Uppsala, Hilda Sjölin a Malmö i Wilhelmina Lagerholm a Örebro.
Hesselius també va pintar retrats a l'oli. L'any 1853, es trasllada a Estocolm, i finalment a França, on mor l'any 1866, a Menton.

## Referències

* ↑ Värmland förr och nu 1984.
* ↑ Värmland förr och nu 1984. Karlstad framför kameran. Bromander, Carl Wilhelm: Från dagerrotypi till kamerakonst. Ett yrkes åttioårshistoria i Karlstad.
* ↑ Karlstad's first professional photographer Arxivat 3 March 2016$^{[Datemismatch]}$ a Wayback Machine. by Frederick Renard (suec)
* ↑ Dahlman, Eva: Kvinnliga pionjärer, osynliga i fotohistorien Arxivat 2018-09-26 a Wayback Machine. (1993)

## Enllaços externs

* Karlstad's first professional photographer by Frederick Renard (suec)
* Åkerblom, Claes: Porträttfotogragernas och ateljéernas tid (2008) (suec)
# Sidi Al Kamel

Sidi Al Kamel (àrab سيدي الكامل) és una comuna rural de la província de Sidi Kacem de la regió de Rabat-Salé-Kenitra. Segons el cens de 2014 tenia una població total de 30.199 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Club Baloncesto Granada

El Club Baloncesto Granada va ser un club de bàsquet de la ciutat de Granada, que va arribar a competir a la lliga ACB.

## Història

El Club Asociación Baloncesto Granada (CAB Granada) es constitueix el 28 de juny de 1994 sota la fórmula d'Associació Esportiva procedint del desaparegut CAB Loja.
Després de participar dos anys en la lliga EBA (en la temporada 1995-1996 quedà campió després de resultar invicte en tots els partits de la fase final), el 14 de juny de 1996 el CAB Granada adquirí els drets per a participar en la lliga ACB al CB Salamanca. L'11 de juliol el CAB Granada es constituïx en Societat Anònima Esportiva. En la temporada 1998-1999 descendeix a la lliga LEB, per a assolir de nou l'ascens i la tornada a l'ACB en la temporada 2000-2001. En la temporada 2011-2012 acaba descendint a la LEB Plata, i pocs dies després s'anuncia la liquidació de l'entitat i la seva desaparició.

## Referències

* ↑ «Ficha del CB Granada» (en castellà). Associació de Clubs de Bàsquet. Arxivat de l'original el 2011-11-21. [Consulta: 13 octubre 2015].

## Enllaços externs

* Pàgina web oficial del Club Baloncesto Granada
# Fort Stockton

Fort Stockton és una població dels Estats Units a l'estat de Texas. Segons el cens del 2000 tenia 7.846 habitants.

## Demografia

Segons el cens del 2000, Fort Stockton tenia 7.846 habitants, 2.790 habitatges, i 2.106 famílies. La densitat de població era de 591,7 habitants/km².
Dels 2.790 habitatges en un 39,2% hi vivien nens de menys de 18 anys, en un 58,1% hi vivien parelles casades, en un 13,3% dones solteres, i en un 24,5% no eren unitats familiars. En el 21,7% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,25.
Per edats la població es repartia de la següent manera: un 30,1% tenia menys de 18 anys, un 9,9% entre 18 i 24, un 25,6% entre 25 i 44, un 20,8% de 45 a 60 i un 13,6% 65 anys o més.
L'edat mediana era de 33 anys. Per cada 100 dones de 18 o més anys hi havia 89,9 homes.
La renda mediana per habitatge era de 27.713 $ i la renda mediana per família de 30.941 $. Els homes tenien una renda mediana de 25.735 $ mentre que les dones 17.885 $. La renda per capita de la població era de 12.834 $. Aproximadament el 19,7% de les famílies i el 22,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Stockton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Fort Stockton». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Isokos

Els isokos són els membres d'un grup ètnic que viuen a la regió d'Isoko, a l'estat del Delta, al sud de Nigèria que parlen la llengua isoko.

## Isokolàndia

Isokolàndia és una de les zones més densament poblades de Nigèria, amb uns 500 habitants per quilòmetre quadrat, mentre que a l'estat del Delta n'hi ha 198 i a Nigèria, 130. La conseqüència és que hi ha poques terres agrícoles, que han minvat per l'explotació del petroli a la regió. Molts dels (estimats) més de 475.000 isokos han migrat a altres parts del país i en l'actualitat viuen a ciutats i com Ughelli, Warri, Sapele, Benin City, Ijebu Ode, i Lagos i a estats com Ondo i Kano de la mateixa manera que altres membres de grups ètnics que viuen de les zones agrícoles de Benín, Ondo i Ijebu-Ode. De totes maneres, hi ha uns 300.000 isokos que continuen vivint a l'est de l'estat del Delta i a la LGA de Sagbama, a l'estat de Bayelsa.
Warri i la seva àrea suburbana haesdevingut la capital d'Isokolàndia. La població residual està sobretot dedicada a l'agricultura i a petites empreses comercials i industrials. En aquest context, la taxa d'atur dels joves és molt alta i la qualitat de vida és baixa, per sota del nivell recomanat per l'ONU.

## Llengua

Els isokos és un dels grups ètnics minoritaris de la zona del Delta del Níger, a Nigèria que ocupa una zona de 1.200 quilòmetres quadrats i que, segons el cens de 2001 té una població de més de 750.000 habitants. S'hi parla la llengua isoko, que és una llengua similar a l'urhobo, que parlen els veïns urhobos.

## Orígens

Tot i que a nivell popular es creu que els isokos es van originar al regne de Benín, el professor Obaro Ikime creu que això no és real. Ikime manifesta que no es pot saber amb exactitud l'origen dels pobles de l'actual Nigèria. Ikime considera que la majoria dels grups isokos s'originaren al Regne de Benín, però que això és un punt de vista simplista que està basat en les recerques britàniques de la dècada de 1930.

## Religió

La majoria dels isokos són cristians. Però, tot i això, els isokos conserven moltes de les seves creences tradicionals tot i que a vegades no estan d'acord amb els principis cristians. Ọghẹnẹ és la paraula que utilitzen per a referir-se a Déu.
En la mitologia isoko, el déu suprem és Oghene. Oghene es manté distant dels afers de la humanitat (creada per ell) i no és directament adorat; no té ni temples ni sacerdots.

## Referències

* ↑ The Isoko Tribe, James W. Welch
* 1 2 Thoughts on Isoko-Urhobo Relations Arxivat 2016-03-03 a Wayback Machine., Obaro Ikime

## Enllaços externs

* Isoko Information
* Isoko History Arxivat 2015-02-08 a Wayback Machine. - a lot of information about Isoko Society by Hon. Chief Clement O. Akugha
# Occidentalia

Occidentalia és un gènere monotípic d'arnes de la família Crambidae descrit per Harrison Gray Dyar Jr. i Carl Heinrich el 1927. Conté només una espècie, Occidentalia comptulatalis, descrita per George Duryea Hulst el 1886. Es troba a Amèrica del Nord, on ha estat registrada a Alberta, Indiana, Maine, Manitoba, Minnesota, Nova York, Ontario, Quebec i Saskatchewan.
L'envergadura de les seves ales és de 23-26 mm. Les larves s'alimenten de Scirpus acutus, Scirpus americanus i Scirpus validus.

## Referències

* ↑ «GlobIZ search». [Consulta: 30 gener 2019].
* ↑ "800786.00 – 5474 – Occidentalia comptulatalis – (Hulst, 1886)". Moth Photographers Group. Mississippi State University
* ↑ "Species Page - Occidentalia comptulatalis" Arxivat 2019-11-03 a Wayback Machine.. Entomology Collection. University of Alberta E.H. Strickland Entomological Museum
# Britannia Row Studios

Els Britannia Row Studios són uns estudis de gravació situats a Fulham, Londres, Regne Unit.
Pink Floyd va construir els estudis originals, ubicats al carrer Britannia Row, Islington, Londres, poc després del llançament del seu àlbum de 1975 Wish You Were Here. Van utilitzar l'estudi per a la mescla del seu següent disc, Animals i per a algunes parts de The Wall incloent els coneguts cors d'Another Brick in the Wall. Finalment, Nick Mason es va fer càrrec dels estudis, i va decidir vendre'ls al començament dels anys 1990 a la seva actual propietària, Kate Koumi, qui els dirigeix des de mitjans dels anys 1980. Alguns dels artistes que han gravat en els estudis són:
* Pink Floyd
* Richard Ashcroft
* Atomic Kitten
* Björk
* James Blunt
* Kate Bush
* The Cult
* Joy Division
* Ronan Keating
* Liberty X
* Manic Street Preachers
* Dannii Minogue
* Kylie Minogue
* New Order
* Page and Plant
* Pete Doherty
* Pulp
* Sugababes
* Snow Patrol
* Supergrass
* Westlife
* Kate Nash
* Bijelo Dugme
* The pillows

## Referències

* ↑ «Rent Pink Floyd's old recording studio on Britannia Row». Arxivat de l'original el 2020-02-17.
* ↑ Mason 2005, pàg. 218–220

## Bibliografia

* Mason, Nick (2005), Philip Dodd, ed., Inside Out – A Personal History of Pink Floyd (de bolsillo ed.), Phoenix, ISBN 0753819066

## Enllaços externs

* «Lloc web oficial». Arxivat de l'original el 2015-11-17. [Consulta: 7 març 2012].
# Sidi Ali Belkassem

Sidi Ali Belkassem (àrab سيدي علي بلقاسم) és una comuna rural de la província de Taourirt de la regió de L'Oriental. Segons el cens de 2014 tenia una població total de 14.984 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Saint-Symphorien-d'Ancelles

Saint-Symphorien-d'Ancelles és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 1.033 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| ? - | Jean-Bernard Reyssier | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 858 | 890 | 736 | 831 | 793 | 879 | 1.033 |
| A partir de 1990: Població sense dobles comptes |||||||
# Bystropogon

Bystropogon és un gènere que pertany a la família de les lamiàcies. Té 41 espècies. Aquest nom podria derivar del grec bystros, que significa "tancat" i pogon, que significa "barba", fent referència al fet que la corol·la de les flors està recoberta de pèls.

## Distribució

B.canariensis, B.odoratissimus, B.origanifolius, B.plumosus i B.wildpretii són endemismes de les Illes Canàries, però també podem trobar les espècies d'aquest gènere repartides per tot el món.

## Taxonomia

| Bystropogon andinum Bystropogon andinus Bystropogon axillare Bystropogon bipinnatus Bystropogon canariensis Bystropogon canus Bystropogon coarctatus Bystropogon confertus Bystropogon dentatus Bystropogon erianthus Bystropogon glabrescens Bystropogon graveolens | Bystropogon kuntzeanum Bystropogon kuntzeanus Bystropogon maderensis Bystropogon mandonianus Bystropogon marifolius Bystropogon meridiani Bystropogon minutus Bystropogon mollis Bystropogon odoratissimus Bystropogon origanifolium Bystropogon origanifolius Bystropogon ovatus | Bystropogon pavonianus Bystropogon pectinatus Bystropogon piperitus Bystropogon plumosus Bystropogon punctatus Bystropogon reticulatus Bystropogon serrulatus Bystropogon setosus Bystropogon sidaefolium Bystropogon sidaefolius Bystropogon smithii Bystropogon spicata | Bystropogon spicatus Bystropogon suaveolens Bystropogon tomentosus Bystropogon uniflorus Bystropogon wildpretii |

## Referències

Bystropogon L'Héritier de Brutelle, 1789

## Enllaços externs

* http://www.floradecanarias.com/bystropogon.html
# Funkytown

Funkytown és una pel·lícula quebequesa del 2011 del director Daniel Roby, amb guió de Steve Galluccio.

## Sinopsi

La pel·lícula està inspirada en l'època disco, quan Mont-real era coneguda a Amèrica del Nord i a Europa després de Nova York com la capital de la moda disco. El film retrata aquest món d'hedonisme, de vides viscudes en i pel moment present. Recorre des de l'apogeu de l'era disco, del 1977, fins al 1982, quan aquesta moda comença a ofegar-se. Mont-real ha patit la polarització política del referèndum quebequès del 1980 i comença a viure els primers anys d'un decenni de declivi econòmic.

## Referències

* ↑ "Quebec filmmakers take viewers to Funkytown of '70s Montreal". Vancouver Sun, 4 març 2011.
# Istadoy (cràter)

Istadoy és un cràter d'impacte en el planeta Venus de 5,4 km de diàmetre. Porta el nom d'un antropònim tadjik, i el seu nom va ser aprovat per la Unió Astronòmica Internacional el 1997.

## Referències

* ↑ «Istadoy». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Tití ornat

El tití ornat (Plecturocebus ornatus) és una espècie de tití, un tipus de mico del Nou Món. És endèmic de Colòmbia. Els grups de titís ornats solen estar compostos per entre dos i quatre individus, que normalment són una parella monògama i una o dues cries seves.